**7. osztály 2. forduló**

**1.TOTÓ**

1. Valóban aláírta ……

(A) II. József a kettős vámrendeletet (B) I. Ferenc Kossuth letartóztatását

(C) V. Ferdinánd az olmützi alkotmányt (D) III. Károly a leányági trónöröklést

2. Melyik meghatározás szerepelhet az idegen szavak szótárában?

(A) infláció – pénzleértékelés (B) barikád – torlasz

(C) regiment – egyenruha (D) diéta – megyegyűlés

3. Kinél "vendégeskedett" Széchenyi, Kossuth, Petőfi, Liszt, Bem hosszasan?

(A) Bolyai Farkas (B) Kazinczy Ferenc (C) Barabás Miklós (D) Erkel Ferenc

4. Kivel találkozhatnál MDCCCXXXII-ben egy megyegyűlésen?

(A) Petőfi Sándor (B) Eötvös József (C) Batthyány Lajos (D) Deák Ferenc

5. A XVIII-XIX. században Pozsonyban és Budán egyaránt volt ……

(A) országgyűlés (B) helytartótanács (C) győztes csata (D) forradalom

6. Az angol munkások politikai jogaik kivívása érdekében …… követeltek.

(A) sztrájkjogot (B) választójogot (C) szakszervezetet (D) béremelést

7. Melyik a helyes befejezés? "1848. III. 15-én a fiatalok ……"

(A) kinyomtatták Kossuth 12 pontját (B) a Lánchídon át Budára vonultak

(C) az Akadémia előtt gyülekeztek (D) sorra járták az egyetemeket

8. Keresd meg a helyes befejezéseket! "Magyarország második ……"

(A) trónfosztása Debrecenben volt (B) vasútvonala Szolnokra vezetett

(C) kőszínháza Kolozsváron volt (D) kormányzója Kossuth Lajos volt.

9. Egészítsd ki! "A …… szó nem francia fogalomtárban szerepel."

(A) Trikolor (B) Guillotine (C) Rocket (D) Code Civil

10. Az áprilisi törvények biztosították Magyarországon ……

(A) az alkotmányos királyságot (B) az évenkénti országgyűlést

(C) a hivatalos magyar nyelvet (D) a népképviseletet

11. Ki volt MDCCCXLIX. V. XXI. "főszereplője"?

(A) Görgey Artúr (B) Móga János (C) Bem József (D) Perczel Mór

12. Ferenc József parancsára támadta meg hazánkat ……

(A) Jellasics (B) Rüdiger (C) Puchner (D) Latour

13. Ki vehetett részt az első népképviseleti országgyűlésen?

(A) a 42 éves szegedi református lelkész (B) a 38 éves soproni tanítónő

(C) a 18 éves féltelkes zalai földművelő (D) az 53 éves bécsi gyógyszerész

+1. "E helyen győztek a honvédseregek 1849.IV.6-án" áll ……emléktáblán.

(A) az isaszegi (B) a kápolnai (C) a szolnoki (D) a váci /14 pont

**Keress, kutass!**

Milyen fontosságot kapott a Szent Korona a szabadságharcban? / 2 pont

Hogyan terjedtek a nemzeti színek? / 3 pont

Mitől voltak a magyar ezredek nemzetiek? / 10 pont

 Ajánlott irodalom: Bona Gábor: A szabadságharc hadseregének nemzeti jelképei

 (História: 2003/2.)